Kwadfietsryer in hof ná padwoede-voorval | Maroela Media
'n 26-jarige man van Colleen Glen in Port Elizabeth het Maandagoggend vlugtig in die plaaslike landdroshof verskyn, ná hy glo die naweek 'n 67-jarige man in beweerde padwoede-voorval aangerand het.
Kapt. Sandra Janse van Rensburg, polisiewoordvoerder in Port Elizabeth, het gesê die 67-jarige man het glo die jonger man gekonfronteer omdat hy roekeloos met sy kwadfiets in die woonbuurt gery het. Volgens Janse van Rensburg is die ouer man ernstig aangerand.
Hy is na die Walmer-polisiestasie om die saak aan te meld, maar het weens die aard van sy beserings dringende mediese aandag benodig, het Janse van Rensburg gesê. Die polisie het 'n saak van aanranding met die doel om ernstig te beseer namens die beseerde man aanhangig gemaak.
Die kwadfietsryer is kort daarna by sy huis in hegtenis geneem.
Die radiostasie AlgoaFM het die kwadfietsryer intussen as Lourens du Toit geïdentifiseer. Hy is luidens berigte op borgtog vrygelaat en moet weer in Junie in die hof verskyn.
hof Port Elizabeth
Aaaaiaaaai…dat mens se onvolwasse, ou kapokhaantjie humeur,jou nou SOOOO ONNODIG in die moeilikheid kan laat beland…?
Glo my mens kry nog ordentlike jongmanne/vroue, maar glo my jy kry jonges wat almal wil bykom met die vuiste en woorde, want hulle is mos grooootmenere en verdien mos baie geld….maar het geen waardes nie!
Jy mag hulle glad nie aanvat as hulle iets verkeerds gedoen het nie!!! Oues is nie altyd reg nie, maar regtig, moet jy jou hande lig??
Bloemfontein student in sy motor deur 2 manne aangerand. Glo ook padwoede maar om 'n ouer Kan so aan te [email protected]
Ek hoop hy word toegesluit sonder die keuse van ń boete sodat hy kan afkoel want duidelik het hy ń probleem.